
																																																																																																				ANEXA 1 LA H.C.L. NR 
Nr. ........ / ............ 2026 Municipiul Baia Mare					
Nr............/.............2026 Asociația Multiculturală Johannes Banfi Hunyades

	

ACORD DE COOPERARE ÎNCHEIAT  ÎN BAZA H.C.L. NR. 
  

I. Părţile

Între,
Municipiul Baia Mare, str. Gh. Şincai nr. 37, Baia Mare, judeţ Maramureş, telefon 0262/211001, fax 0262/212332, cod fiscal 3627692, cont RO61 TREZ 24A6 7500 0591 100X deschis la Trezoreria Baia Mare, reprezentată prin Ioan Doru Dăncuș, având funcţia de Primar

ȘI

Asociația Multiculturală Johannes Banfi Hunyades, cu sediul în Baia Mare, str. George Coșbuc nr. 23/6, cod fiscal 41512032, având contul nr. RO62 BTRL RONC RT05 1075 0101, deschis la Banca Transilvania,  reprezentată prin Coralia-Monica Űbelhart, având funcția de Președinte

s-a convenit încheierea prezentului Acord de cooperare, cu respectarea următoarelor clauze:

II. Obiectul acordului

Art. 2 Obiectul prezentului acord îl constituie realizarea în comun a activităților necesare implementării proiectului unei experiențe virtuale interactive – sistem de realitate augmentată (AR) pe Casa Iancu de Hunedoara, clădire monument istoric din centrul municipiului Baia Mare.
III.	Durata acordului

Art. 3 Prezentul Acord intră în vigoare la data semnării lui de către ultima parte şi se încheie la momentul stingerii tuturor obligațiilor ambelor părți. Durata de implementare a proiectului este de 1 (un) an de la lansare, cu posibilitatea de prelungire, prin acordul părților.




IV. Obligaţiile părţilor 


Art. 4 Municipiul Baia Mare se obligă:

a) să colaboreze cu Asociația Multiculturală Johannes Banfi Hunyades, sprijinind realizarea obiectivului menţionat la Art. 2, pe toată durata prezentului Acord de cooperare;
b) să asigure locația pentru amplasarea panoului informativ conținând codul QR și semnalistica asociată pe domeniul public al municipiului Baia Mare, în fața clădirii Iancu de Hunedoara din Centrul Vechi, pentru realizarea obiectivului menționat la Art. 2;
c) să promoveze proiectul în comunitatea băimăreană.

Art. 5   Asociația Multiculturală Johannes Banfi Hunyades se obligă:
a) să colaboreze cu Municipiul Baia Mare sprijinind realizarea obiectivului menţionat la Art. 2, pe toată durata prezentului Acord de cooperare;
b) să obțină toate avizele necesare pentru amplasarea panoului informativ pe domeniul public al municipiului Baia Mare în fața clădirii Iancu de Hunedoara din Centrul Vechi;
c) să vireze trimestrial Municipiului Baia Mare 50% din veniturile rezultate din utilizarea sistemului de Realitate Augmentată AR;
d) să comunice Municipiului Baia Mare orice situație neprevăzută intervenită în derularea activităților desfăşurate conform prezentului Acord;
e) să promoveze Municipiul Baia Mare ca partener în acest Acord de cooperare, pe toată durata acestuia.

V.	Forţa majoră

Art. 6 Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul acord. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea acordului şi care împiedică părţile să execute total sau parţial obligaţiile asumate.
VI.	Încetarea acordului

Art. 7 Prezentul acord poate înceta în următoarele situaţii:
a) prin acordul scris şi semnat al părţilor;
b) când realizarea obiectului acordului este evident imposibilă prin intervenţia unui act de autoritate;
c) la expirarea termenului acordului pentru care a fost încheiat;
d) în cazuri excepţionale şi temeinic dovedite, inclusiv cazurile de forţă majoră, Municipiul Baia Mare poate decide să rezilieze Acordul printr-o notificare scrisă;
e) în cazul nerespectării de către Asociația Multiculturală Johannes Banfi Hunyades a prevederilor prezentului Acord, Municipiul Baia Mare poate dispune rezilierea Acordului. 

VII.	Litigii

Art. 9 Litigiile care se vor naşte din prezentul acord sau în legătură cu prezentul acord, inclusiv cele referitoare la validitatea, interpretarea, executarea sau desfiinţarea lui vor fi soluţionate pe cale amiabilă, în caz contrar, competenţa de soluţionare revenind instanţelor judecătoreşti.
VIII.	Dispoziţii finale

Art. 10 Prezentul acord intră în vigoare la data semnării sale de către părţi.
Prezentul acord s-a încheiat şi semnat în 2 exemplare originale, de egală valoare juridică, câte un exemplar pentru fiecare parte.

Reprezentat de																																																						 									Reprezentată de
																																																																																																			
Primarul Municipiului Baia Mare																									 									Președinte																																														
Ioan Doru Dăncuș																																																	 									Coralia-Monica Űbelhart
																																												
																																																               																																																						
								
																																																																										
Direcția Juridică, Administrație Publică Locală 
Director executiv																																																					
Jur. Nicoleta-Ioana Mitre   

Director executiv

Director executiv																																																		

